Úrad vlády SR					           Na rokovanie vlády SR
Sekcia hospodárskej politiky					dňa  10. 1. 2002
								            k číslu: 8437/2001
								            k bodu: 15

S t a n o v i s k o

k „Správe o príprave zavedenia štrukturálnych fondov Európskej únie na Ministerstve financií SR za rok 2001“
_________________________________________________________________________________________

I.

	Správu predkladá ministerka financií na základe uznesenia vlády č. 88/2001, ktoré jej uložilo zhodnotiť práce na príprave zavedenia štrukturálnych fondov EÚ a Kohézneho fondu a vytvoriť tak podmienky pre príjem, efektívne využitie a kontrolu použitia prostriedkov z týchto fondov. Vytvorenie takýchto podmienok musí byť ukončené pred vstupom Slovenska do EÚ, teda najneskôr do r. 2003.

II.

	V správe sa chronologicky uvádzajú prípravné práce v jednotlivých oblastiach vrátane legislatívnej a personálnej prípravy, na využitie štrukturálnych fondov a Kohézneho fondu Únie a na vznik administratívneho, riadiaceho a  kontrolného mechanizmu využívania týchto fondov. Spolu s týmito prípravnými prácami sa uvádza aj systém riadenia a využívania predvstupových fondov, čo slúži ako príprava a overenie spôsobu budúceho využívania štruktúrnych fondov Únie. 
	Z hľadiska administratívneho postupu riadenia a miesta jednotlivých centrálnych orgánov v ňom, sa zvolil model s ústredným postavením ministerstva financií a decentralizovanou zodpovednosťou za plnenie programov financovaných štrukturálnymi fondami resp. Kohéznym fondom. Príklady krajín, uvádzané v správe, však ukazujú, že je možný aj iný prístup a iné administratívne usporiadanie problému prijímania pomoci zo štrukturálnych fondov EÚ.

III.

	K správe možno dodať, že by bolo potrebné viac priestoru venovať miere pripravenosti rezortov a VÚC na kvalitný výber programov a prípravu dokumentov pre rokovanie o týchto programoch s komisiami ES a dosiahnutie úspechu pri ich prijímaní. Osobitne v otázkach regionálneho rozvoja, kde EÚ nám kladie za úlohu znížiť počet regionálnych a sektorových programov. Odhad potreby verejných výdavkov a spolufinancovanie sú následné  činnosti po vytýčení prioritných programov  a spôsobu využitia štrukturálnych fondov. 
Správu odporúčame vláde SR schváliť a pri prijímaní navrhnutých uznesení  vziať do úvahy poznámku z časti III. tohto stanoviska.

Bratislava 3.januára 2002